V. REND. 



FUTÓK. 



CURSORES. 



Lábaik és ujjaik hosszúak, utóbbiak tőben némileg hártyásak vagy 

 egészen szabadok, sőt karélyosak s igen ritkán úszóhártyásak; a hátulsó 

 ujj vagy egészen hiányzik, vagy igen kicsiny, rövid s magasabban 

 könyöklik ki a csüdből, mint az előre álló három ujj (kivéve a gu va- 

 lókat); lábaik ilyetén alkotása sebes futásra, kisebb pocsolyák, szélvizek 

 meglábolására való, némelyeknél úszásra is alkalmas; csőr- és lábalko- 

 tásuk, úgy egész külső alakjuk, életmódjuk változatosságához alkalmaz- 

 kodott s így sokféle; vizek közelében, pusztákon, mocsaraknál, tavak 

 mentén, sőt fákon és nádban is tartózkodnak; repülés közben lábaikat 

 hátrány ujtják; mindannyi fészekhagyó; földre, mocsárba vagy a föld- 

 szinttől kissé magasabban rakják hanyagon épült fészköket s rendesen 

 négy, körte- vagy tojásdadalakú tojást tojnak. 



XI. CSALÁD. 

 LILEFÉLÉK. 



CHARADRIIDAE. 



Csőrük többnyire egyenes, kemény s fej hosszúságú ; lábujjaikon — 

 legtöbbnél csak három van — rendesen a külső kettőnek tövét kis hártya 

 köti össze, de akad egészen uszóhártyás lábú, sőt szabad ujjú is, vagy 

 olyan, melynek mind a három ujja tőben hártyás (az utóbbiak a nálunk 

 előforduló fajokra nem érthetők) ; a fark rendesen egyenes, ritkán erősen 

 elkerekített végű, egy fajnál villás; homlokuk magas, szemeik nagyok, 

 kiállók; hangjuk éles, gyakran fütyülésszerű dallamos; vizek partján, 

 pusztákon és mocsarak táján élnek. 



